armvectores/hy_wikipedia_2023 huggingface dataset:
Նազելի Բաղդասարյան

Նազելի Բաղդասարյան (օգոստոսի 8, 1983(1983-08-08), Լենինական, Հայկական ԽՍՀ, ԽՍՀՄ) Հայաստանի Ազգային Ժողովի  7-րդ և 8-րդ գումարումների պատգամավոր, «Քաղաքացիական պայմանագիր» խմբակցության քարտուղար, Մարդու իրավունքների պաշտպանության և հանրային հարցերի մշտական հանձնաժողովի անդամ։ 2021 թվականի նոյեմբերի 8- 2023 թվականի հունվարի 25-ը եղել է ՀՀ Շիրակի մարզպետ։ 


== Կենսագրություն ==
Նազելի Բաղդասարյանը ծնվել է 1983 թվականի օգոստոսի 8-ին Շիրակի մարզի Գյումրի քաղաքում։


==== Կրթություն ====
2005 թվականին ավարտել է Մոսկվայի ձեռներեցության միջազգային ակադեմիայի իրավագիտության ֆակուլտետը՝ իրավագիտության մագիստրոս։ 
2008 թվականին մասնակցել է Ուկրաինայում Ամերիկայի Միացյալ Նահանգների Միջազգային զարգացման գործակալության «Ռադիոցանցերի կառավարում» ռադիոմենեջերների վեցամսյա դասընթացին։
2017 թվականին ստացել է Կիևի ժողովրդավարության և իրավունքի գերակայության ինստիտուտի մեդիաիրավագետի որակավորում։


==== Աշխատանքային գործունեություն ====
1999-2006 թվականներին աշխատել է «Ցայգ» ՀԸ հաղորդավար։ 
2003-2005 թվականներին եղել է Հայաստանի Հանրապետության Ազգային Ժողովի պետական-իրավական հարցերի մշտական հանձնաժողովի նախագահի տեղակալի օգնական։
2005-2006 թվականներին՝ դասախոս Մոսկվայի «Ժամանակակից հումանիտար ակադեմիայի» երևանյան մասնաճյուղում։ 
2005-2018 թվականներին եղել է «Ռադիո Հայ Գյումրի» ռադիոկայանի ղեկավար։ 
2006-2018 թվականներին՝ մասնավոր ոլորտում՝ իրավաբան։ 
2011 թվականից՝ «Լրագրողների միջազգային դաշնության» (IFJ) լիիրավ անդամ։ 
2012 թվականից՝ «Ցայգ» ՀԸ «Իրականում» հեռուստահաղորդաշարի հեղինակ և վարող։ 
2012 թվականից՝ քաղաքական և կոմերցիոն արշավների մեդիափորձագետ։ 
2014-2019 թվականներին եղել է «Սթայլ Մեդիա» ՍՊԸ հիմնադիր-սեփականատեր։
2015 թվականից՝ հանրային ելույթների և հրապարակախոսության դասընթացավար։ 


==== Հասարակական և քաղաքական գործունեություն ====
2017-2019 թվականներին՝ «Գյումրին առանց տնակների» հիմնադրամի հոգաբարձուների խորհրդի անդամ։ 
2018 թվականից՝ Գյումրու «Երիտասարդական նախաձեռնությունների կենտրոն»-ի խորհրդատվական խորհրդի անդամ։ 
21.08.2018-14.01.2019 թթ.՝ Շիրակի մարզպետի խորհրդական։
2019-2021 թվականներին՝ ԱԺ պատգամավոր («Իմ քայլը» կուսակցությունների դաշինք, թիվ 11 ընտրատարածքի տարածքային ընտրական ցուցակ)։ ԱԺ պետական-իրավական հարցերի մշտական հանձնաժողովի անդամ։ 
2020-2021 թվականներին՝ ԱՊՀ ՄԽՎ պետականաշինության փորձի ուսումնասիրման և տեղական ինքնակառավարման հարցերի մշտական հանձնաժողովի անդամ։ «Իմ քայլը» խմբակցության անդամ 2021թ․ հունիսի 20 - նոյեմբերի 5 ԱԺ պատգամավոր։
2021 թվականի հունիսի 20-ին ԱԺ պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով։
2021թ․ սեպտեմբեր՝ ԵԽԽՎ հայաստանյան պատվիրակության մշտական անդամ։
08.11․ 2021թ․ ՀՀ Շիրակի մարզպետ։


==== Գիտական գործունեություն ====
2005 թվականին հեղինակել է «Մարդու և քաղաքացու իրավունքներն ու ազատությունները» գիտական աշխատությունը։
Հեղինակել է շուրջ 250 հեռուստահաղորդումներ։


== Ընտանիք ==
Ամուսնացած է, ունի մեկ զավակ։


== Ծանոթագրություններ ==


== Աղբյուրներ ==
Նազելի Բաղդասարյանի ելույթը ԱԺ-ից
Նազելի Բաղդասարյանի գործունեությունից
Նազելի Բաղդասարյան (civilcontract.am)
674

674 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 674 թվականն է, 
VII դարի 74-րդ տարին։


== Դեպքեր ==


== Ծնունդներ ==


== Մահեր ==
Սեմյոնովկա (գյուղ, Յոշկար-Օլա քաղաքային օկրուգ)

Անվան այլ կիրառումների համար տե՛ս՝ ՍեմյոնովկաՍեմյոնովկա (ռուս.՝ Семёновка), գյուղ Ռուսաստանի Մարի Էլ հանրապետության Յոշկար-Օլա քաղաքային օկրուգի կազմում։
Բնակչությունը 2008 թվականին գրանցված տվյալներով կազմում էր 7518 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իռլանդիայի վարչական բաժանում

Իռլանդիան կազմված է 4 պատմական շրջաններից, որոնք բաժանված են 32 պատմական կոմսությունների։ Օլսթերի 9 կոմսություններից 6 մտնում են Հյուսիսային Իռլանդիայի մեջ, որը իր հերթին գտնվում է Միացյալ Թագավորության կազմի մեջ։


== Շրջաններ ==


== Կոմսություններ ==
Լամպորեկիո

Լամպորեկիո  (իտալերեն՝ Lamporecchio), կոմունա Իտալիայի Տոսկանա մարզի Պիստոիայի գավառում։
Բնակչությունը կազմում է 7420 մարդ (2008 թվականի տվյալներով)։ Բնակչության խտությունը՝ 338 մարդ/կմ²։ Տարածքը՝ 22 կմ²։ Փոստային ինդեքս՝ 51035։ Հեռախոսային կոդ՝ +39 0572։


== Ժողովրդագրություն ==
Բնակչության աճը։


== Համայնքի վարչակազմ ==
Հեռախոսահամար՝ 0573 82097
Էլեկտրոնային հասցե՝ info@comune.lamporecchio.pt.it
Գլխավոր կայք՝ http://www.comune.lamporecchio.pt.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մեկնութիւն Կաթողիկեայց (4835, Սարգիս Շնորհալի)

Սարգիս Շնորհալի, Մեկնութիին Կաթողիկեայց (4835), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4835 թվի տակ։ Ձեռագիրը գրվել է 1676 թվականին։ Ստացողը եղել է Կարապետ երեցը։ Գրված է թղթի վրա, որը ունի 26x19 չափս։ Ձեռագիրը կազմված է 411 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։  Կազմը` կաշեպատ տախտակ դրոշմազարդ, աստառը՝ կապույտ կտավ և կարմիր մետաքս։ Հիշատակարաններ ստացողի՝ 34ա, 300ա, 368ա, 384բ, 408ա և այլուր, հետագայի՝ 80բ (18-րդ դար) ։


== Բովանդակություն ==
Հառաջաբանութիւն հաղագո Սարգսի Շնորհալւոյ


== Ծանոթագրություններ ==
Աղմեզար (լեռնանցք)

Անվան այլ կիրառումների համար տե՛ս՝ Աղմեզար (այլ կիրառումներ)Աղմեզար, լեռնանցք Բյուրակն-Մնձուրյան լեռների կենտրոնական հատվածում, Արևելյան Եփրատի ավազանի մի գետակի ակունքների շրջանում, Օզիից մոտ 20 կմ հյուսիս-արևմուտք, բարձրությունը մոտ 2196 մ։


== Ծանոթագրություններ ==
Կիմ Չի Մին (դերասանուհի)

Կիմ Չի Մին (փետրվարի 12, 2000(2000-02-12), Հարավային Կորեա), հարավկորեացի դերասանուհի։ Ավելի հայտնի է «Կրակի աստվածուհին» (2013) և ««Պլուտոն» թիմ» (2014)։ Առաջնելույթ է ունեցել հինգ տարեկանում, նկարահանվելով «Քաղցր կյանք» հեռուստասերիալում։ 2013 թվականին պայմանագիր է կնքել JYP Entertainment լեյբլի հետ։


== Ֆիլմագրություն ==


=== Հեռուստասերիալներ ===


=== Ֆիլմեր ===


== Մրցանակներ և անվանակարգումներ ==


== Արտաքին հղումներ ==
Կիմ Չի Մին JYP Entertainment-ի կայքում
Կիմ Չի Մին (անգլ.) Internet Movie Database կայքում
Սեն Միշել (Էնայի գավառ)

Սեն Միշել (ֆր.՝ Saint-Michel), Ֆրանսիայի համայնք, որը գտնվում է Պիկարդիայի Վերվենի շրջանում։ Տեղակայված է Լան քաղաքից 57 կմ հյուսիս արևմուտք, Շառլվիլլ-Մեզյերից արևելք՝ 50 կմ, սահմանից 8 կմ, իսկ Բելգիայից՝ 19 կմ։
Բնակչություն (2012)՝ 3 542 մարդ։


== Պատմություն ==
X դարի սկզբում գոյություն ուներ միայն Միքայել Հրեշտակապետի պատվին կառուցած մատուռը։ 945 թվականին իռլանդացիների և շոտլանդացիների միսսիոներների խումբը մատուռի շուրջը հիմնադրեցին Բենեդիկտյան միաբանությունը։ Սեն Միշել աբբայությունը դասվեց այն քիչ թվով աբբայությունների շարքին, որոնք պահպանվեցին Ֆրանսիական հեղափոխությունից հետո։ Ամեն տարի այդ վայրում անցկացվում են հրավառություններ, համերգներ։


== Տեսարժան վայրեր ==
ՍԵն Միշել աբբայություն։ Այստեղ համադրված են ճարտարապետական երկու ոճեր՝ գոթիկա և կլասիցիզմ։


== Տնտեսություն ==
Բնակչության զբաղվածությունը

գյուղատնտեսություն — 3,1 %
արդյունաբերություն — 30,7 %
շինարարություն — 9,2 %
առևտուր, տրանսպորտ և ծառայությունների ոլորտ  — 16,8 %
պետական և համայնքային ծառայություններ — 40,2 %Գործազրկության աստիճանը (2011 թիվ) - 18,7 % 
Տարեկան միջին եկամուտ (2011 թիվ) - 16 205


== Վարչություն ==
Սեն Միշելի քաղաքապետի պաշտոնը 2008 թվականից գլխավորում է Թերրի Վերդավենը (Thierry Verdavaine)։ 2008 թվականի համայնքային ընտրություններին նրա գլխավորած դաշինքը հաղթանակ է տարել՝ հավաքելով ձայների 58,08 %։


== ժողովրդագրություն ==
Բնակչության թվի դինամիկան, մարդ


== Հղումներ ==
[1]
Համայնքային ընտրությունների արդյունքները


== Ծանոթագրություններ ==
Բուսկատե

Բուսկատե  (իտալերեն՝ Buscate), կոմունա Իտալիայի Լոմբարդիա մարզի Միլան գավառում։ Բնակչության թիվը կազմում է 4196 մարդ, բնակչության խտությունը կազմում է 599 մարդ/կմ²։ Զբաղեցնում է՝ 7 կմ² տարածք։ Հեռախոսի կոդ՝ (+39) 0331։ Փոստային ինդեքս՝ 20010։
Կոմունայի հովանավորն է Սուրբ Մավրը։ Տոնը նշվում է հունվարի 15-ին։


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Նիկոլայ Սադովսկի

Նիկոլայ Կարպովիչ Սադովսկի (իսկական ազգանունը՝ Տոբիլևիչ, հուլիսի 6 (18), 1856, Կամենո-Կոստովատոե, Bobrinetsky Uyezd, Խերսոնի նահանգ, Ռուսական կայսրություն - փետրվարի 7, 1933(1933-02-07), Կիև, Ուկրաինական ԽՍՀ, ԽՍՀՄ), ուկրաինացի դերասան, ռեժիսոր։
Ի․ Կ․ Կարպենկո-Կարիի և Պ․ Կ․ Սակսագանսկու եղբայրը։


== Կենսագրություն ==
Պրոֆեսիոնալ թատրոնում գործունեությունն սկսել է 1881-ին, աշխատել Մ․ Լ․ Կրոպիվնիցկու, Մ․ Պ․ Ատարիցկու և այլոց թատերախմբերում։ 1888-ին Մ․ Կ․ Զանկովեցկայայի հետ գլխավորել է սեփական թատերախումբը (1898-ին միացել է Սակսագանսկու, 1900-ին՝ Կրոպիվնիցկու թատերախմբերին), որը դարձել է ուկրաինական լավագույն կոլեկտիվներից։
1906-ին կազմակերպել է առաջին մշտական ուկրաինական պրոֆեսիոնալ թատրոնը (գործել է Պոլտավայում, ապա մինչև 1920-ը՝ Կիևում), առաջին անգամ այստեղ ուկրաիներեն բեմադրվել են Գոգոլի «Ռևիզորը» (1907), Ա․ Օստրովսկու «Եկամտաբեր պաշտոն»-ը (1909) ևն։
Սադովսկիի դերասանական արվեստի վրա ազդել են Գոգոլի, Շևչենկոյի, Շչեպկինի գեղագիտական հայացքները, նրա խաղին բնորոշ էր ազգ․ ինքնօրինականությունը, անկեղծությունն ու պարզությունը՝ զուգակցված գունեղ պլաստիկային և երաժշտականությանը։
Ստեղծել է ողբերգական կերպարներ՝ Սավվա (Կարպենկո-Կարիի «Սավվա Չալի»), Բոգդան (Ատարիցկու «Բոգդան Խմելնիցկի»), Կոմանդոր (Լ. Ուկրաինկայի «Քարե տիրակալը») ևն։ Խաղացել է նաև կատակերգական և բնութագրական դերեր (Պուզիր, Կարպենկո-Կարիի «Տերը», Քաղաքագլուխ, Գոգոլի «Ռևիզոր» ևն)։
1920–26-ին ապրել է արտասահմանում, վերադառնալուց հետո Ուկրաինայի տարբեր թատրոններում խաղացել է նախկին դերերը։


== Ծանոթագրություններ ==
Բորիշչևո

Բորիշչևո (ռուս.՝ Борищево), գյուղ Ռուսաստանի Կալուգայի մարզի Պերեմիշլսկի շրջանի կազմում։
Բնակչությունը ըստ վերջին գրանցված տվյալների կազմում էր 300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թոր (Marvel Comics)

Անվան այլ կիրառումների համար տե՛ս՝ Թոր (այլ կիրառումներ)Թոր (անգլ.՝ Thor, իրական անունը՝ Թոր Օդինսոն), ինչպես նաև Հզոր Թոր։ Ամերիկյան Marvel Comics ընկերության կողմից ստեղծված սուպերհերոս։ Կերպարը հիմնված է գերմանա-սկանդինավյան դիցաբանության կայծակի աստծո վրա։ Կերպարի հեղինակներից են ամերիկացի գրող Ստեն Լին, սցենարիստ Լարի Լիբերը և նկարիչ Ջեք Կյորբին։ Կերպարը առաջին անգամ հրատարակվել է 1962 թվականի օգոստոսին Journey into Mystery #83  կոմիքսների գրքում, հետագայում այն անվանափոխվեց Thor-ի։ Քանի որ Թորը ամենահայտնի սուպերհերոսներից մեկն է, 2011 թվականին նկարահանվել է նոր ֆիլմ Թորի մասին, որի գլխավոր դերում Քրիս Հեմսվորթն է, նաև Քրիսը համաձայնվեց նկարահանվել Վրիժառուներ ֆիլմի մեջ (2012)։ Թորը գրավում է 14-րդ հորիզոնականը 100 ամենաուժեղ սուպերհերոսների ցանկում։


== Կարողություններ ==
Թռիչք 
Կայծակ կանչելու ունակություն
Տոկունություն
Ուժ
Ճարտարություն
Ռեակցիա
Զարգացած զգայարանները
Աստվածային ունակություններ
Կախարդական ունակություններ


== Գրքագրություն ==
Journey into Mystery #83-125
Vol. 1, #126-502
Thor Corps #1-4
Vol. 2, #1-85
Journey into Mystery Annual #1
Thor Annual '98; '99; 2000-2001 (1998-2001)
Thor: Rough Cut #1
Thor: Godstorm #1-3
Thor: Son of Asgard #1-12
Thor: Blood Oath #1-6
Frodo #1-6


== Խաղեր ==
Marvel Super Heroes.
Marvel vs. Capcom: Clash of Super Heroes.
Marvel: Ultimate Alliance.
Marvel: Ultimate Alliance 2.
Marvel vs. Capcom 3: Fate of Two Worlds.
Thor: God of Thunder.
Marvel: Avengers Alliance.
Marvel Heroes.
Disney infinity: Marvel Super Heroes.
LEGO Marvel Superheroes.


== Ծանոթագրություններ ==
Գիտավարություն

Գիտավարություն կամ նոոկրատիա (հին հունարեն՝ νοῦς - «գիտակցություն», «խելք», «իմաստ» + κράτος — «իշխանություն»), Երկիր մոլորակի գիտաոլորտի ձևավորման ընթացքում «մարդկային բանականության գերակայության վրա հիմնված» քաղաքական կամ հասարակական համակարգի տեսակ։ Տեսությունը հիմնված է ակադեմիկոս Վլադիմիր Վերնադսկու և ֆրանսիացի փիլիսոփա Պիեռ Տեյար դը Շարդենի պատկերացնումների վրա։


== Տես նաև ==
Տեխնավարություն
Վիլալյեր

Վիլալյեր (կատ.՝ Vilaller ), մունիցիպալիտետ Կատալոնիայում, մտնում է Լեյդա նահանգի մեջ, Կատալոնիայի ինքնավար համայնքում։ Մունիցիպալիտետը գտնվում է գտնվում է Ալտա Ռիբագորսա շրջանում։ Զբաղեցնում է է 58,76 կմ² տարածք։ Բնակչությունը՝ 696 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Información sobre el municipio
Սաուբարա

Սաուբարա (պորտ.՝ Saubara), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա մարզում։ Բնակչությունը կազմում է 11 781 մարդ՝ 2006 թվականի տվյալներով։ Գրավում է 158,933 կմ2 տարածք։ Բնակչության խտությունը՝ 74,1 մարդ/կմ²։


== Պատմություն ==
Քաղաքը հիմնադրվել է 1990 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 54.851.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.849,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,672 (տվյալները՝ ՄԱԿ-ի զարգացման ծրագրի)։


== Պատկերասրահ ==

		
		


== Ծանոթագրություններ ==


== Արտաքին հղում ==
Սաուբարաի մասին(չաշխատող հղում)
(5838) Համսուն

(5838) Համսուն (անգլ.՝ Hamsun), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,548793 ա. մ., առավելագույնը մոտենում է 2,1975 ա. մ. հեռավորության վրա և հեռանում 2,9001 ա. մ.։ Արեգակի շուրջ մեկ ամբողջական պտույտ է կատարում 1486,28 երկրային օրվա ընթացքում, իր ուղեծրով շարժվելով միջինում 0,242216 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5838) Համսուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Ստեփանոս վանք (Շոռոթ)

Սուրբ Ստեփանոս վանք, հայկական ավերված վանք, որը գտնվում էր Նախիջևանի Ինքնավար Հանրապետության Շոռոթ (Ջուղայի շրջան) գյուղի մոտ։


== Պատմություն ==
Սուրբ Ստեփանոս վանքը կառուցվել է 9-րդ կամ 10-րդ դարերում։ Այն վերանորոգվել է 17-րդ դարում, ինչպես նաև 19-20-րդ դարերում։


== Ճարտարապետություն ==
Վանքն ունեցել է միանավ, ուղղանկյուն աբսիդ (կամար) և մուտք արևմտյան կողմից։ Վանքի ներսում եղել են հայերեն արձանագրություններ։


== Ոչնչացում ==
Վանքն ավերվել է 1997 թվականից մինչև 2006 թվականի հունիսի 15-ը ընկած ժամանակահատվածում, ինչպես փաստում է Caucasus Heritage Watch-ի հետաքննությունը։


== Ծանոթագրություններ ==
Լանդստինգ

Լանդստինգ, (< դան. և շվեդ. Lands - երկիր և ting - ժողովուրդական հավաք)

Պառլամենտի անվանում Ալանդյան կղզիներում։
Մարզային ինքնավարության ներկայացուցչական մարմիններ Շվեդիայում։
Մինչև 1953-ը պառլամենտի Վերին պալատի անվանումը Դանիայում։
Ելենա Պոդկամինսկայա

Ելենա Պոդկամինսկայա (ռուս.՝ Елена Подкаминская, ապրիլի 10, 1979(1979-04-10), Մոսկվա, ԽՍՀՄ), ռուսական թատրոնի և կինոյի դերասանուհի։


== Կենսագրություն ==
Ելենան ծնվել է երաժիշտների ընտանիքում։ Դերասանուհու հայրը՝ Իլյա Միքայելի Պոդկամինսկին, հիմնադրել է Շչերբինկի «Ծիածան» արվեստի ստուդիան։ Մայրը՝ Սվետլանա Եվգենևնան, ղեկավարում է երաժշտական ստուդիայի «Ծիածան» մանկական համույթը և հանդիսանում է Շերբինևյան քաղաքային խորհրդի պատգամավոր։ Ելենա Պոդկամինսկայան 2001 թվականին ավարտել է Բորիս Շուկինի անվան թատերական ինստիտուտը։ 2000 թվականից հանդես է գալիս Մոսկվայի սատիրայի թատրոնում։ Ֆիլմերում սկսել է նկարահանվել 2002 թվականից՝ «Պուարոյի անհաջողությունը» հեռուստասերիալում մարմնավորելով Ուրսուլա Բորնի կերպարը։ 2012 թվականից հեռուստադիտողներին առավել հայտնի է դարձել մասնակցելով «Խոհանոց» հեռուստասերիալի նկարահանումներին։ 2013 թվականի հունիսին Ելենա Պոդկամինսկայան հայտնվել է տղամարդկանց «Մաքսիմ» ամսագրի շապիկի վրա։ 2013 թվականի նոյեմբերի 30-ին դարձել է «Պարեր աստղերի հետ» շոուի հաղթող, որտեղ հանդես է եկել Անդրեյ Կարպովինի հետ։ 2014 թվականի սեպտեմբերի 6-ից մինչև 2014 թվականի դեկտեմբերի 28-ը մանսակցել է ռուսական առաջին հանրային ալիքի՝ «Սառցե դարաշրջան 5» ամենօրյա հեուստատեսային շոուին Պյոտր Չերնիշովի հետ, և նրանք արժանացել են հանդիսատեսի համակրանք մրցանակին։


== Ստեղծագործությունների գնահատում ==
2012 թվականին «Ժառանգության միջոցներ» պիեսում մարմանվորած դերի համար արժանացել է քննադատների բարձր գնահատականին. պիեսում հանդես է եկել Ֆյոդոր Դոբրանրավովի հետ։


== Թատերական դերեր ==
Դերեր Մոսկվայի սատիրայի թատրոնում՝

«Слишком женатый таксист» - Բարբարա Սմիթ
«Хомо эректус» - մարմնավաճառ Կսի
«Средства от наследства» - Իզաբելլա
«Мольер (Кабала святош)» - Արմանդա


== Ծանոթագրություններ ==


== Արտաքին հղումներ ==
Елена Подкаминская Archived 2016-03-04 at the Wayback Machine. на сайте Театра сатиры
Елена Подкаминская: «Интуиции доверяю безоговорочно» Archived 2014-04-06 at the Wayback Machine. // «Красота & Здоровье», март 2014
Բուդիշչե (գյուղ, Երշիչսկի շրջան)

Անվան այլ կիրառումների համար տե՛ս՝ ԲուդիշչեԲուդիշչե (ռուս.՝ Будище), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշոտ Ա Կյուրոպաղատ

Աշոտ Ա Կյուրոպաղատ (վրաց.՝ აშოტ I კურაპალატი, 8-րդ դար - հունվարի 29, 826, Nigali valley), հայտնի է նաև, որպես Աշոտ I Մեծ, Բագրատունի թագավոր 809 թվականից, Տայքի կյուրոպաղատ։
Աշոտ Ա Կյուրոպաղատը միութենական պայմանագիր է կնքել Բյուզանդիայի հետ՝ արաբական տիրապետությունից Վրաստանը ազատելու համար և ընդունել է կյուրոպաղատի տիտղոսը։ Նա Տայքի կյուրոպաղատության մայրաքաղաքն է դարձել իր կողմից ամրացված Արտանուջ (այժմ՝ Արդանուչ) քաղաքը, որը հաջող դիրք էր զբաղեցնում է Մետաքսե մեծ ճանապարհի երկարությամբ։
Աշոտ Բագրատունին հզոր և խոշոր պետություն է ստեղծել, որի հետ հաշվի էին նստում իր ժամանակորդ վրացական և օտարերկրյա պետական գործիչները։


== Կենսագրություն ==
Աշոտ Ա Կյուրոպաղատն ունի հայկական ծագում։ Աշոտը եղել է Տայքի հայ կառավարիչ Ատրներսեհ Ա-ի որդին և հայոց սպարապետ Աշոտի թոռը՝ հայոց Բագրատունիների թագավորական տոհմից։
Արևելյան Վրաստանը գտնվում էր Արաբական խալիֆայության իշխանության տակ։ Աշոտ I-ը շարունակելով իր նախնինների գործը ցանկանում էր պետականություն ստեղծել Վրաստանում։ Աշոտն իր կողմնակիցների հետ ապաստանել է Քարթլիում՝ հարավային Վրաստանում։
Նրան հաջողվում է գրավել Արտանուջ քաղաքը և այն դարձնել իր նստավայրը։ Չնայած նրան, որ Բյուզանդիայի կայսր Միքայելը Աշոտին շնորհում է կյուրոպաղատի տիտղոսը՝ նա փորձում է չսպասել Բյուզանդական կայսրության օգնությանը և իր քայլերում լինել անկախ։
Աշոտը հաղթական կռիվներ է մղում արաբների դեմ և աստիճանաբար ընդլայնում իր իշխանությունն ամբողջ Հարավային Վրաստանում։ Աշոտը իր թագավորությանն է միացնում նաև Քվեմո Քարթլին։
Աշոտի թագավորությունը կոչվում էր Տայք-Կղարջքի իշխանություն։ 826 թվականին Աշոտը արաբների դեմ հերթական կռվի ժամանակ դավադրաբար զոհվում է։ Նա զոհ է գնում արաբների կողմից կաշառված վրացիներին, ովքեր ներխուժելով եկեղեցի, սպանում են վրաց թագավորին։
Աշոտ Կյուրոպաղատը դասվում է վրաց ուղղափառ եկեղեցու սրբերի շարքին։


== Ծանոթագրություններ ==


== Գրականություն ==
Гургенидзе Н., М. Сургуладзе М. Ашот I Великий // Православная энциклопедия. Том IV. — М.: Церковно-научный центр «Православная энциклопедия», 2002. — С. 229—230. — 752 с. — 39 000 экз. — ISBN 5-89572-009-
Վանամիիսա (գյուղ, Ռիուգե շրջան)

Անվան այլ կիրառումների համար տե՛ս՝ ՎանամիիսաՎանամիիսա (էստ․՝ Vanamõisa), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
MySpace

Մայսփեյս (անգլ.՝ Myspace - Իմ տարածք), սոցիալական ցանց։ Ստեղծվել է 2003 թվականի օգոստոսին։


== Պատմություն ==
Համահիմնադիրներն են ԷՔրիս ԴեՎոլֆը և Թոն Էնդերսոնը։ Գլխավոր գրասենյակը գտնվում է Կալիֆորնիայի Բևեռլի Հիլլզ քաղաքում։ Կայքը հիմնականում երաժշտական ուղղվածություն ունի, այստեղ բազում երաժիշտներ են գրանցված, ինչպես և դերասաններ և ընկերություններ։ Երկար ժամանակ ԱՄՆ-ում ամենապահանջված սոցիալական ցանցն էր, սակայն վերջին տարիներին կայքի հաճախորդների քանակը պարբերաբար նվազում է։ Կարծիքներ են արտահայտվել, որ Մայսփեյսի նահանջումը պայմանավորված է Ֆեյսբուքի հետ մրցակցությունը։ 2006 թվականի օգոստոսի 9-ին Նիդեռլանդներում գրանցվեց կայքի 100 միլիոներորդ օգտագործողը։
Այժմ միայն ԱՄՆ-ում գրանցված է ավելի քան 25 միլիոն մասնակից։ 2008 թվականի հունվարի 18-ին փոխվում է կայքի դիզայնը։
2011 թվականի հունիսին Ռուփերթ Մերդոքին պատկանող «News Corporation» մեդիակորպորացիան վաճառեց MySpace-ը «Specific Media» ընկերությանը 35 միլիոն ԱՄՆ դոլարով (դա Ֆեյսբուքի մինիմալ արժեքի 1/2000-րդ մասն է)։ Սակայն նշվում էր, որ «News Corporation»-ը իրեն կպահի ցանցի 5%-ը։ «Specific Media» ընկերության բաժնետերերից է հայտնի երգիչ Ջասթին Թիմբեռլեյքը։


== Վիճակագրություն ==
2009, փետրվար - MySpace աշխարհում զբաղեցնում է 5-րդ տեղը.
2010, նոյեմբեր - MySpace աշխարհում զբաղեցնում է 42-րդ տեղը.
2011, ապրիլ - MySpace աշխարհում զբաղեցնում է 73-րդ տեղը, ԱՄՆ-ում՝ 41. Առաջին անգամ հայտարարվում է անկման մասին։
2012, մարտ - MySpace աշխարհում զբաղեցնում է 158-րդ տեղը


== Ծանուցումներ ==
Բայգորա (գյուղ, Գրյազինսկի շրջան)

Բայգորա (ռուս.՝ Байгора), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 127 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փիքսի բոբ

Փիքսի բոբը ընտանի կատու է, արտաքին տեսքով շատ նման է հյուսիսամերիկյան կարմիր լուսանին։ Կան փիքսիբոբի երկարամազ ու կարճամազ ենթատեսակներ։ Բնորոշ են խորադիր աչքերով, մսեղ կզակով, կարճ պոչով՝ նվազագույնը՝ 2 մատնաչափ, մորթին բծավոր է։ Հիմնականում առջևի թաթերին 5 մատ է, ետևինին՝ 4:
Բնավորությամբ հավատարիմ են, ինչպես շները, շփվող են, ակտիվ։
Արթուր Կամպֆ

Արթուր Կամպֆ (գերմ.՝ Arthur Kampf, սեպտեմբերի 28, 1864(1864-09-28), Աախեն, Գերմանական միություն - փետրվարի 8, 1950(1950-02-08)[…], Castrop-Rauxel, Recklinghausen, Մյունստեր, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), Դյուսելդորֆի արվեստի բարձրագույն դպրոցի գերմանացի նկարիչ և մանկավարժ։


== Կյանք և ստեղծագործություն ==
Ծնվել է նկարիչ և պալատական լուսանկարիչ Ավգուստ Կամպֆի ընտանիքում։ 1879-1891 թվականներին Պետեր Յասենի հետ սովորել է Դյուսելդորֆի գեղարվեստի ակադեմիայում։ Ավարտելուց հետո եղել է Դյուսելդորֆի ակադեմիայի դասախոս, ապա՝ պրոֆեսոր։ 1888 թվականին նկարել է «Վիլհելմ I կայսեր թաղումը» նկարը։ 1889 թվականին տեղափոխվել է Բեռլին՝ Բեռլինի գեղարվեստի ակադեմիա։ 1912 թվականին Վյուրթեմբերգում նրան շնորհվել է ազնվական կոչում։ 1915-1924 թվականներին ղեկավարել է Բեռլինի գեղարվեստի բարձրագույն դպրոցը։ Եղել է Բեռլինի գեղարվեստի ակադեմիայի անդամ։
Գերմանիայում նացիոնալ-սոցիալիստների իշխանության գալուց հետո ընդուվել է ՆՍԳԲԿ։ 1939 թվականին Մյունխենի գերմանական արվեստի տանը կազմակերպված գերմանական գեղարվեստի մեծ ցուցահանդեսին ներկայացրել է իր աշխատանքներից մի քանիսը, այդ թվում՝ կայսերական գրասենյակին պատկանող «Լույսի և խավարաի պայքարը» կտավը։ Նույն 1939 թվականին նրան շնորհվել է Գերմանական կայսրության պատվավոր կոչում (Adlersschild)՝ որպես նվիրված նկարչի։ 1944 թվականին Ադոլֆ Հիտլերն անձամբ նրան ընդգրկել է Gottbegnadeten-Liste՝ Ռեյխի առավել վաստակավոր նկարիչների հատուկ ցուցակում։
Հիմնականում նկարել է պատմական և դիցաբանական թեմաներով, պատկերել է տարբեր տարիների ռազմական իրադարձությունները։ Նրա կտավները գերմանական քարոզչությունը օգտագործել է երկու համաշխարհային պատերազմների ժամանակ։ Նկարչի ստեղծագործությունները իրենց նպատակների համար օգտագործել են հատկապես Գերմանիայի ազգային սոցիալիստական իշխանությունները։ Այս ժամանակահատվածում Ա. Կամպֆի աշխատանքները եղել են նացիստական գաղափարախոսության՝ արյան և հողի արվեստի բաղկացուցիչ մասը։


== Ծանոթագրություններ ==


== Գրականություն ==
Kunst im 3. Reich. Dokumente der Unterwerfung. Katalog des Frankfurter Kunstvereins, 1974.
Berthold Hinz: Die Malerei im deutschen Faschismus. Kunst und Konterrevolution. Hanser, München 1974, ISBN 3-446-11938-8.
Hermann Hinkel: Zur Funktion des Bildes im deutschen Faschismus. Anabas, Steinbach 1975, ISBN 3-87038-033-0.
Reinhard Müller-Mehlis: Die Kunst im Dritten Reich. Heyne, München 1976, ISBN 3-453-41173-0.
Պերետիչիխա

Պերետիչիխա (ռուս.՝ Перетычиха), գյուղ Ռուսաստանի Պրիմորիեի երկրամասի Տերնեյսկի շրջանի կազմում։
Բնակչությունը 2002 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոն Օլա Սանդ

Յոն Օլա Սանդ (նորվ.՝ Jon Ola Sand, դեկտեմբերի 21, 1961(1961-12-21), Օսլո, Նորվեգիա), Նորվեգիայի հեռուստատեսության գործադիր, աշխատում է նորվեգական հանրային հեռուստաընկերությունում Norsk Rikskringkasting (NRK)։ Խոշոր արտադրություններում աշխատելու ավելի քան 15 տարվա փորձ ունի։
2010 թվականին նշանակվել է 55-րդ Եվրատեսիլի գործադիր կառավարիչ, որն անց է կացվել Նորվեգիայում, իսկ 2010 թվականի նոյեմբերի 26-ին պաշտոնապես նշանակվել է բոլոր անցկացվելիք Եվրատեսիլների գործադիր կառավարիչ։
Google Doodle

Google-ի թեմատիկ նկարներ (Գրիֆոնաժ Google-ի համար, անգլ.՝ Google Doodle, doodle բառից, որը թարգմանաբար նշանակում է խզբզոց, նկարներ էջերի լուսանցքում), յուրահատուկ բացիկներ հայտնի իրադարձությունների առթիվ։ Դրանք հայտնվում են Google-ի գլխավոր էջում։


== Պատմություն ==
Առաջին թեմատիկ նկարը «Այրվող մարդն» էր՝ Նևադա նահանգի (ԱՄՆ) Սև Ժայռ անապատում անցկացվող փառատոնի խորհրդանիշը։ Google ընկերության հիմադիրներ Լարի Փեյջը և Սերգեյ Բրինը, որոնք գնացել էին փառատոնին, այդ կերպ հայտնել են իրենց ժամանակավոր բացակայության մասին։ Այդ գաղափարը դուր է եկել օգտատերերին։
Հաջորդ նկարները ստեղծել են հրավիրված վեբ դիզայներները, մինչև որ վարձեցին Դենիս Խվանգին, որը 2000 թվականին նախագծեց Բաստիլի գրավման օրվա պատկերանշանը։


== Google Doodle-ի թեմատիկա ==

Թեմատիկան չափազանց ընդգրկուն է։ Google-ը հիմնականում ողջունում է օգտատերերին տարբեր տոների առիթով, օրինակ՝ Սուրբ ծնունդ (դեկտեմբերի 25), Ամանոր, Սուրբ Վալենտինի օր (փետրվարի 14) և այլն։
Թեմատիկ նկարները նվիրվում են նշանավոր նկարիչների, գրողների, գիտնականների և գործիչների տարեդարձին, ինչպես Ալբերտ Այնշտայնը, Լեոնարդո դա Վինչին, Պարսիվալ Լոուելը, Էդվարդ Մունկը, Թագորը, Նիկոլա Տեսլան, Մուգ Ռոբերտը, Բելա Բարտոկը, Ռենե Մագրիտը, Ջոն Լենոնը, Ակիրա Կուրոսավան, Հերբերտ Ուելսը, Սեմյուել Մորզե, Ֆրեդի Մերկուրի, Հանս Քրիստիան Էրստեդը, Մահաթմա Գանդին, Դենիս Գաբորը, Կոնստանդին Բրանկուզին, Անտոնիո Վիվալդին, Ժյուլ Վեռնը, Ագաթա Քրիստին, Ստանիսլավ Լեմը, Վլադիմիր Ավկսենտին, Իլյա Ռեպինը, Բելլա Ախմադուլինան։
Մեկ այլ տարածված թեմա է պատմական իրադարձությունների տոնումը։ Օրինակ, Lego կոնստրուկտորի 50-ամյակին օգտագործվել է կոնստրուկտորի մասերից կազմված պատկերանշան։ 2010 թվականի մայիսի 21-ին Pac-Man խաղի թողարկման առթիվ հայտնվել է առաջին ինտերակտիվ նկարը։
2012 թվականի ամառային օլիմպիական խաղերի ժամանակ տարբեր սպորտաձևերի նվիրված նկարները փոփոխվում էին ամեն օր։
Google-ը փոխում է իր պատկերանշանը նաև օգտատիրոջ ծննդյան օրվա առթիվ, եթե նա մուտք է գործում իր մասնակցային էջ։


== Նախագծողներ ==
Պատկերանշանների նախագծմամբ զբաղվում է Google-ի խումբը։ proposals@google.com էլեկտրոնային փոստին ամեն օր ուղարկվում են բազմաթիվ գաղափարներ և առաջարկություններ հաջորդ թեմայի վերաբերյալ։ 2012 թվականի դրությամբ գլխավոր էջի համար ստեղծվել են ավելի քան 1000 նկար ամբողջ աշխարհում, որոնք կոչված էին՝ հիշեցնելու հետաքրքիր իրադարձությունների և նշանավոր տարեդարձերի մասին։


== Գրիֆոնաժ ՀՀ Անկախության տոնի առթիվ ==
Կան Google-ի գլոբալ գրիֆոնաժներ, որոնք երևում են ամբողջ աշխարհում, և գրիֆոնաժներ, որոնք երևում են առանձին երկրի կամ երկրների դոմեններում։ 2019 թվականի սեպտեմբերի 21-ին Google-ը տեղադրել է անիմացիոն գրիֆոնաժ, որտեղ ծածանվում է հայկական եռագույնը։ Գրիֆոնաժը երևացել է ամբողջ աշխարհում։


== Ծանոթագրություններ ==


== Արտաքին հղումներ ==
Google’s doodles: Ո՞վ է նրանց հետևում։ BBC կայքում Google-ի գրիֆոնաժների մասին հոդված
Ինչպես է առաջացել գրիֆոնաժների ստեղծման գաղափարը
«Այրվող մարդ» պատկերանշան
Գրիֆոնաժ՝ նվիրված Բաստիլի գրավման օրվան
Lego կոնստրուկտորի 50-ամյակին նվիրված պատկերանշան
Առաջին ինտերակտիվ նկարը Google Doodle-ում
Կառլան և Կատրինը

«Կառլան և Կատրինը» (դան․՝ Karla og Katrine), դանիական ընտանեկան ֆիլմ, արկածային տարրերով լի դրամա, նկարահանվել է Շարլոտտա Սաքս-Բոստրուպի կողմից, Ռենի Սիմոնսենի վեպի հիման վրա, 2009 թվականին։ Այն «Կառլայի խաղը» ֆիլմի շարունակությունն է։


== Սյուժե ==
Կառլան արդեն 12 տարեկան է։ Նա ընտանիքի հետ ամառն անցկացնում է քաղաքից դուրս և որոշում է իր համադասարանցուն՝ Կատրինային հրավիրել։ Հանգստի ժամանակ աղջիկները ծանոթանում են իրենց հասակակից Յոնասի հետ, որը կասկածվում է մոտակայքում գտնվող փոքրիկ խանութի կողոպուտի մեջ։ Հերոսներին հաջողվում է գտնել իրական մեղավորներին և ապացուցել, որ Յոնասը մեղավոր չէ։


== Դերերում ==
Ելենա Յենսեն - Կառլա
Նաննա Կոպել - Կատրին (Կառլայի ընկերուհին)
Յոշա Բերման - Յոնաս (Կառլայի և Կատրինի նոր ընկերը)
Նիկոլայ Ստովրինգ Հանսեն - Մադս Մորտեն (Կառլայի եղբայրը)
Լասսե Գուլբերգ Կամպեր - Կառլայի կրտսեր եղբայրը
Էլլեն Խիլիգսյո - Ռիկի (Կառլայի մայրը)
Նիկոլայ Կոպերնիկուս - Լայֆ (Կառլայի խորթ հայրը, Կառլայի կրտսեր եղբոր հայրը)
Ալան Օլսեն - Ֆրանկ (Կառլայի և Մադսա Մորտենի հայրը)
Թերեզա Գլան - Դոլլի
Յոնատան Ստալսմիդ - Ուլրիկ
Ակոբ Ֆալս Նյուգոր - Թոմմի
Սուսաննա Յուխաս - Հերդա


== Նկարահանող խումբ ==
Ռեժիսոր՝ Սակս Բոստրուպ Շառլոտա
Մոնտաժող՝ Տրինե Պադմո Օլսեն
Բեմադրող նկարիչ՝ Բիրգեր Մյոլեր Ենսեն


== Պրեմիերա ==


== Անվանակարգեր և մրցանակներ ==
«Ռոբերտ» ՄրցանակՄրցանակ լավագույն մանկական կամ ընտանեկան ֆիլմ  անվանակարգում։
Մրցանակ «Երկրորդ պլանի լավագույն կանացի դեր» անվանակարգում (Էլեն Հիլլինգսո)։


== Ծանոթագրություններ ==


== Արտաքին հղումներ ==
Կառլան և Կատրինը на сайте Filmdatabasen (դան.)
Կառլան և Կատրինը на сайте Scope (դան.)
Կառլան և Կատրինը
Վելիկայա Պալադ

Վելիկայա Պալադ (ուկրաիներեն՝ Велика Паладь, հունգ.՝ Nagypalád), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Վելիկայա Պալադ գյուղում բնակվում էր 1 824 մարդ։ Բնակավայրը զբաղեցնում է 10915 կմ² տարածք։ Բնակչության խտությունը կազմում էր 0,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստինա Քոուլ

Քրիստինա Քոուլ (անգլ.՝ Christina Cole, մայիսի 8, 1982(1982-05-08), Լոնդոն, Միացյալ Թագավորություն), անգլիացի դերասանուհի։


== Կենսագրություն ==
Քրիստինան ծնվել է Լոնդոնում։ Նրա մայրը եղել է մենեջեր հեռուստակենտրոնում, հայրը՝ վարորդական հրահանգիչ։ Դերասանուհին ունի փոքր եղբայր և քույր՝ Դոմինիկը և Կասսանդրան։ Քոուլը սովորել է Օքսֆորդի դրամատիկական դպրոցում, որտեղ այն ժամանակ սովորում էին Քլեր Ֆոյը և Չարիթի Ուեյկֆիլդը։ Քրիստիանը անկախ դիզայներ Անդրեա Գալերի մոտ եղել է մոդել։


== Ֆիլմագրություն ==


== Ծանոթագրություններ ==


== Արտաքին հղումներ ==
Քրիստինա Քոուլ Internet Movie Database կայքում
Christina Cole – The Placeholder Page Archived 2016-03-04 at the Wayback Machine.
Յոհան Միխաել Հայդն

Յոհան Միխաել Հայդն (գերմ.՝ Johann Michael Haydn, սեպտեմբերի 14, 1737(1737-09-14) կամ սեպտեմբերի 17, 1737(1737-09-17), Rohrau, Ավստրիայի էրցհերցոգություն, Սրբազան Հռոմեական կայսրություն - օգոստոսի 10, 1806(1806-08-10)[…], Զալցբուրգ, Ավստրիական կայսրություն), ավստրիացի կոմպոզիտոր, երաժիշտ։ 
Կոմպոզիտոր Յոզեֆ Հայդնի կրտսեր եղբայրն է։


== Կենսագրություն ==
Յոհան Միխայիլ Հայդնը ծնվել է Ռորաու գյուղում (Ստորին Ավստրիա)։ Նրա հայրը` Մատիաս Հայդնը, եղել է երաժիշտ-ֆոլկլորիստ, իսկ մայրը` տեղի ազնվականներից մեկի դղյակում պալատական խոհանոցի աշխատակից։ Հայրը նպաստել է այն բանին, որ երկու եղբայրներն էլ երգեցողություն սովորեն։ Որոշ աղբյուրների համաձայն` Հայդնը 1745 թվականից եղել է Վիեննայի Սուրբ Ստեփանոսի մայր տաճարի կապելլայի երգիչներից մեկը` այն լքելով 1745 թվականին։ 1757 թվականից եղել է Օրադիայի (Ռումինիա) եպիսկոպոսի պալատական կապելմայստերը։
1763 թվականից Հայդնը եղել է Լեոպոլդ Մոցարտին փոխարինողը Զալցբուրգի արքեպիսկոպոսի կապելլայի պալատական երգեհոնահարի և կոնցերտմայստերի պաշտոնում (1781 թվականին Վոլֆգանգ Մոցարտը տեղափոխվել է Վիեննա)։ Լեոպոլդ Մոցարտը Հայդնին անբարյացակամորեն էր վերաբերվում։ Արդյունքում Հայդնի ծառայակիցն է դառնում Վոլֆգանգ Ամադեուս Մոցարտը, ով, ի տարբերություն իր հոր, բարեկամաբար էր վերաբերվում Հայդնին։
Շնորհիվ իր կատարողական մեծ տվյալների` Հայդնը 1777 թվականին Սուրբ Երրորդության տաճարում զբաղեցրել է երգեհոնահարի պաշտոն։ 1804 թվականից եղել է Շվեդիայի երաժշտական ակադեմիայի անդամ։ Հետագայում զբաղվել է մանկավարժական գործունեությամբ. նրա աշակերտներից են եղել Կարլ Մարիա ֆոն Վեբերը, Ի. Վյոլֆլը, Անտոն Դիաբելին։
Մահացել է 1806 թվականի օգոստոսի 10-ին Զալցբուրգում։
Յոհան Հայդնը պատկերված է 1987 թվականի ավստրիական դրոշմանիշի վրա։


== Ստեղծագործություն ==
Հայդնի առավել նշանավոր ստեղծագործություններից են հոգևոր բնույթի գործերը։ Դրանցում նա հաջող ձևով համադրել են խիստ ոճի ավանդույթներն ու վիեննական դասական դպրոցի ձեռքբերումները։ Գործիքային երաժշտության ոլորտի արգասավոր հեղինակ է։ Հայդնի ստեղծագործությունները, որոնք նախատեսված են սիրողական երաժշտության համար (այդ թվում` տղամարդու ձայնի համար գրված վոկալ կվարտետները), ստեղծվել են` շնորհիվ գերմանական տեքստերին կատարած նրա անդրադարձի։ Նրա c-moll (1771) ռեքվիեմը իր ազդեցությունն է թողել Մոցարտի վրա, երբ վերջինս գրում էր իր ռեքվիեմը։


== Վերնագրի տեքստ ==
Օպերա «Անդրոմեդա և Պերսևս» (1787)
46 սիմֆոնիա, որոնցից մեկը տևական ժամանակ սխալմամբ վերագրվել էր Վոլֆգանգ Մոցարտին
12 կոնցերտ
3 բալետ
20 մենուետ և պար
15 մարշ
40 մեսսա (32-ը` լատիներեն, 8 -ը` գերմաներեն)
19 ստեղծագործություն կլավիրի համար
3 ռեքվիեմ (մեկն ավարտված չէ)
7 կվինտետ
9 լարային քառյակ և 2 կվարտետ փողային գործիքներով
4 դուետ ալտի և ջութակի համար
5 կանտատ
16 հիմն
50 պրելյուդիա երգեհոնի համար և այլն


== Ծանոթագրություններ ==


== Գրականություն ==
«Гайдн, Иоахим Михаель»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Музыкальная энциклопедия / Гл. ред. Ю. В. Келдыш. — М.: Советская энциклопедия, 1973. — Т. 1. — 1070 с.
451

451 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 451 թվականն է, 
V դարի 51-րդ տարին։


== Դեպքեր ==
Մայիսի 26 - Տեղի ունեցավ Ավարայրի ճակատամարտ։
Հունիսի 20 - Տեղի ունեցավ Կատալաունյան դաշտերի ճակատամարտը։


== Ծնունդներ ==


== Մահեր ==
Մայիսի 26 - Վարդան Մամիկոնյան, հերոս, հայոց սպարապետ
Մայիսի 26 - Խորեն Խորխոռունի,  Հայոց Մաղխազ Մարզպանական Հայաստանում, Խորխոռունիների նախարարական տոհմից
Կաքավկրկուտ

Կաքավկրկուտ (լատ.՝ Lithospermum), քարասերմիկ, մարգարտախոտ, ղուլպ, գաղտրիկազգիների ընտանիքի միամյա կամ բազմամյա խոտաբույսերի ցեղ։


== Կենսաբանական նկարագիր ==
Ցողունն ուղղաձիգ է, ճյուղավորվող, բարձրանում է՝ մինչև 10-100 սմ։ Տերևները նստադիր են, երկարավուն-գծաձև կամ նեղ նշտարաձև՝ պատված կոշտ կամ փափուկ մազիկներով։ Ծաղկաբույլը ողկուզանման ոլորք է, ծաղիկները՝ սպիտակ, դեղին կամ մանուշակագույն։ Ծաղկում է մայիս-հուլիսին։ Պտուղը քառընկուզիկ է։


== Տարածում ==
Տարածված է գրեթե բոլոր մարզերի մինչև միջին լեռն, գոտիները։ Աճում է անտառներում, թփուտներում, բաց վայրերում, աղբոտում այգիները, հացաբույսերի ցանքերը, (օրինակ՝ դաշտային Կաքավկրկուտ) և այլն։


== Նշանակություն ==
Որոշ տեսակներ պարունակում են ալկալոիդներ, վիտամին C, կարմիր գունակ, ճարպայուղ։ Պատրաստուկներն օգտագործում են որպես միզամուղ, ցավազրկող միջոց։


== Տեսակներ ==
Հայտնի է մոտ 100, ՀՀ-ում՝ 4 տեսակ՝ 

Կաքավկրկուտ մանուշակագույն (L. purpuro-caeruleum),
Կաքավկրկուտ դեղատու (L. officinale),
Կաքավկրկուտ բարակածաղիկ (L. tenuiflorum)
Կաքավկրկուտ դաշտային (L. arvense)։Համաձայն տեսակների բազայի տվյալների, հաշվում են 50-ից 60 տեսակ։


== Ծանոթագրություններ ==
Քսերքսես I-ի արձանագրությունը Վանում

Քսերքսես I-ի արձանագրությունը Վանում (պարսկերեն՝ سنگ‌نبشته خشایارشا در ترکیه), Աքեմենյան տերության արքա Քսերքսես I-ի (մ․թ․ա․ 486-465 թվականներ) եռալեզու սեպագիր արձանագրությունը, որը հայտնաբերվել է Հայկական լեռնաշխարհի Վանա լճի (գտնվում է ներկայիս Թուրքիայի Հանրապետության տարածքում) շրջակայքում գտնվող համանուն բերդի հարևանությամբ։ Այդ ժամանակահատվածում Վանը Հայաստանի սատրապական կենտրոնն էր։
Արձանագրությունը տեղակայված է բերդի շուրջ 20 մետր բարձրության վրա գտնվող ժայռի աջակողմյան հարթեցված հատվածում։ Արձանագրության սալիկը ստեղծվել է Քսերքսեսի հոր՝ Դարեհի կողմից (մ․թ․ա․ 522-486 թվականներ), սակայն մահվան պատճառով մակերեսը թողնվել է դատարկ։
Արձանագրությունը եռալեզու է՝ գրված հին պարսկերեն, բաբելոներեն և էլամերեն լեզուներով։ Բովանդակությունը հետևյալն է․ 


== Տես նաև ==
Վանի բերդ


== Ծանոթագրություններ ==
Աստերոիդների ցանկ (64201-64300)

Աստերոիդների ցանկ (64101-64200)  • Աստերոիդների ցանկ  • Աստերոիդների ցանկ (64301-64400)
 Աստերոիդների ցանկ (64101-64200)  • Աստերոիդների ցանկ  • Աստերոիդների ցանկ (64301-64400)


== Աղբյուր ==
«Discovery Circumstances: Numbered Minor Planets (60001)-(65000)»։ www.minorplanetcenter.net
Կոլյա (ֆիլմ)

Կոլյա (չեխ․՝ Kolja), չեխական գեղարվեստական ֆիլմ՝ նկարահանված ռեժիսոր Յան Սվերակի կողմից 1996 թվականին։ Արժանացել է «Օսկար» և Ոսկե գլոբուս մրցանակների Օտարալեզու լավագույն ֆիլմ անվանակարգում, ինչպես նաև Չեխական առյուծ մրցանակի լավագույն ֆիլմի համար։
Ֆիլմի գլխավոր դերում նկարահանվել է Յան Սվերակի հայրը՝ Զդենեկ Սվերակը, ով նաև հեղինակել է ֆիլմի սցենարը (Պավել Թոսիգի ստեղծագործության հիման վրա)։


== Սյուժե ==
Ֆիլմի գործողությունները տեղի են ունենում 1980-ական թվականների վերջին Չեխոսլովակիայում։
Ֆիլմի գլխավոր հերոսը՝ թավջութակահար Ֆրանտիշեկ Լոուկան, երդվյալ ամուրի է, ով հակասություններ ունի իշխանությունների հետ և ապրելու միջոցներ է վաստակում թաղումներում նվագելով ու շիրմաքարեր վերանորոգելով։
Ֆինանսական ծանր դրությունից դուրս գալու համար նա համաձայնում է ձևական ամուսնության ռուս երիտասարդ մի կնոջ հետ, ով փորձում էր մեկնել Արևմուտք։ Շուտով կինը տեղափոխվում է Արևմուտք՝ իր ազգականուհի Թամարայի մոտ թողնելով իր հինգամյա որդուն՝ Կոլյային։ Շուտով Թամարան մահանում է, և Լոուկան ստիպված է լինում երեխային տանել իր մոտ։ Երեխան չեխերեն չի խոսում, և սկզբնական շրջանում բազմաթիվ խնդիրներ են առաջանում նրանց միջև։ Սակայն անախորժություններն ի վերջո նրանց ստիպում են ընդհանուր լեզու գտնել։
Լոուկայի ամուսնության հանգամանքներով սկսում են հետաքրքրվել Չեխոսլովակիայի ազգային անվտանգության գործակալները, իսկ Կոլյային պատրաստվում են ուղարկել ԽՍՀՄ՝ մանկատուն։
Թավշե հողափոխությունից հետո՝ 1989 թվականին, Կոլյայի մայրը վերադառնում է և տանում որդուն, իսկ Լոուկան սկսում է նվագել ֆիլհարմոնիայում։


== Դերերում ==
Զդենեկ Սվերակ - Ֆրանտիշեկ Լոուկա
Անդրեյ Խալիմոն - Կոլյա
Իրինա Բեզրուկովա - Կոլյայի մայրը
Ստելլա Զազվորկովա - Ֆրանտիշեկի մայրը
Լիբուշե Շաֆրանկովա - Կլարա
Լիլիան Մալկինա - Թամարա
Իրժի Սովակ - Ռուժիչկա
Լադիսլավ Սմոլյակ - Խոուդեկ
Սլավկա Բուդինովա - Բուշտիկովա, հարևանուհի


== Պարգևներ ==
Ֆիլմն արժանացել է քննադատների դրական գնահատականներին և մեծ հաջողություն է ունեցել ինչպես Չեխիայում, այնպես էլ նրա սահմաններից դուրս։ Այն ցուցադրվել է աշխարհի շուրջ 40 երկրներում (1997 թվականի հուլիսի 28-ից մինչև սեպտեմբերի 29-ը Գերմանիայում վաճառվել է ֆիլմի ցուցադրության ավելի քան 3,25 միլիոն տոմս)։

Օսկար լավագույն օտարալեզու ֆիլմի համար
Ոսկե գլոբուս օտարալեզու լավագույն ֆիլմի համար
Չեխական առյուժ
Լավագույն ֆիլմ
Լավագույն ռեժիսոր (Յան Սվերակ)
Լավագույն դերասանուհի (Լիբուշե Շաֆրանկովա)
Երկրորդ պլանի լավագույն դերասան (Անդրեյ Խալիմոն)
Լավագույն սցենար (Զդենեկ Սվերակ)
Լավագույն մոնտաժ (Ալոիս Ֆիշարեկ)
Տոկիոյի միջազգային կինոփառատոնի գրան պրի


== Ծանոթագրություններ ==


== Արտաքին հղումներ ==
http://www.miramax.com/movie/kolya Կոլյա (ֆիլմ). պաշտոնական կայք
Կոլյա(անգլ.) ֆիլմը Internet Movie Database կայքում
«Կոլյա»(անգլ.) ֆիլմը allmovie կայքում:
«Կոլյա»
Самому успешному фильму Яна и Зденека Свераков исполнилось 10 лет
Վենդի

Սոն Սըն Հվան (ծնված փետրվարի 21, 1994), ավելի հայտնի է Վենդի կեղծանունով, հարավկորեացի երգչուհի է։ Նա Red Velvet գյորլ բենդի անդամ է։


== Վաղ կյանք ==
Վենդին ծնվել է 1994 թվականի փետրվարի 21-ին՝ Սեուլում։ Նա մինչ հինգ տարեկանն ապրել է Սեուլում, ապա տեղափոխվել է Կանադա և փոխել անունը՝ Վենդի Սոն Վենդին սովորել է Մինեսոտա նահանգի Ֆերիբո քաղաքի Շատտակ Սենթ Մարիա դպրոցում, նա մասնակցել է բազմաթիվ միջոցառումների և արժանացել շատ մրցանակներ։ Հետո նա իր կրթությունը շարունակեց Օնտարիոյի Ռիչմոնդ Հիլի ավագ դպրոցում։


== Կարիերա ==


=== Մինչ առաջնաելույթ և S.M. Rookies ===
Վենդին ցանկացել է երգչուհի դառնալ, դեռևս հինգ տարեկանից և նրա ծնողները ընդունեցին նրա որոշումը և թույլ տվեցին մասնակցել լսումներին։ 2010 թվականին գրանցվել է «Koreaboo: Cube Entertainment Global Auditions 2011» օնլայն լսումներին մասնակցելու համար։ Չնայած նա գլխավոր ֆինալիստը չէր, բայց ներառվել է թոփ 15-ի մեջ։
2012 թվականին մասնակցել է S.M. Entertainment-ի Կանադայում կազմակերպած լսումներին և դարձավ լեյբլի անդամ։ Նա 2014 թվականի մարտի 14-ին դարձել է մինչ դեբյուտային S.M. Rookies խմբի անդամ։ 2014 թվականին, որպես S.M. Rookies խմբի անդամ թողարկել է «Because I Love You» երգը՝ «Միմի» դրամայի համար և նկարահանվել է դրա տեսահոլովակում։


=== 2014–ներկա։ Red Velvet և սոլո գործունեություն ===

2014 թվականի հուլիսին նա դարձավ Red Velvet խմբի պաշտոնական անդամ։ Խումբը առաջնաելույթ է ունեցել է 2014 թվականի օգոստոսի 1-ին «Happiness» սինգլով։
Վենդին համագործակցել է ռեփեր Յուկ Ջիդամի հետ, թողարկելով «Return» երգը, որը «Ով ես դու․ Դպրոց 2015» դրամայի սաունդթրեքն էր։ Երգը թողարկվել է 2015 թվականի հունիսի 8-ին։ Հոկտեմբերի 16-ին «D-Day» դրամայի սաունդթրեքի համար թողարկել է «Let You Know» երգը։
2016 թվականի հունվարին մասնակցել է We Got Married և King of Mask Singer հաղորդումներին։ Մարտի 4-ին Վենդին Էրիկ Նամի հետ թողարկել է «Spring Love» երգը։


== Անձանական կյանք ==
Վենդին նվագում է մի քանի գործիքների վրա՝ դաշնամուր, կիթառ, ֆլեյտա և սաքսոֆոն։ Նա ունի ավագ քույր, նրա անունը Սոն Սընգ Հի է։


== Սկավառակագրություն ==


=== Սինգլեր ===


== Ֆիլմագրություն ==


=== Ֆիլմ ===


=== Տարբեր շոուներ ===


=== Ռադիո շոու ===


== Մրցանակներ և անվանակարգումներ ==


== Ծանոթագրություններ ==


== Արտաքին հղումներ ==
Պոտես

Պոտես  (իսպ.՝ Potes), բնակավայր և մունիցիպալիտետ Իսպանիայում։ Գտնվում է Կանտաբրիա պրովինցիայում (Կանտաբրիա ինքնավար համայնքում)։ Մունիցիպալիտետը գտնվում է Լեբանա շրջանում։ Տարածքը կազմում է 7.7 կմ² Բնակչությունը՝ 1511 մարդ (2010 թվականի տվյալներով)։


== Արտաքին հղումներ ==
Путешествие по Кантабрии. Потес
Archivo Histórico de Potes Archived 2019-05-01 at the Wayback Machine.
Liébana y Picos de Europa Archived 2011-09-08 at the Wayback Machine.
Liébana natural Archived 2008-05-11 at the Wayback Machine.
Ալիմալի

Ալիմալի, գյուղ Արևելյան Հայաստանում, Երևանի նահանգի Սուրմալուի գավառում։
Նախքան Երևանի նահանգի կազմավորումը գյուղը մտնում էր Հայկական մարզի Երևանի պրովինցիայի Դարաքենդ-Փարչենի մահալի մեջ։
1829-1832 թթ.-ին ուներ 61 ադրբեջանցի բնակիչ։
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Ամառային օլիմպիական խաղեր 2008

Ամառային օլիմպիական խաղեր 2008 կամ XXIX Օլիմպիական խաղեր (չին.՝ 第二十九届夏季奥林匹克运动会), ամառային օլիմպիական խաղերի 29-րդ թողարկում։ Պաշտոնապես մեկնարկել է 2008 թվականի օգոստոսի 8-ին՝ Չինաստանի Ժողովրդական Հանրապետության մայրաքաղաք Պեկինում։ Խաղերին ընդհանուր առմամբ մասնակցել են 10 942 մարզիկներ՝ 204 ազգային օլիմպիական կոմիտեներից (ԱՕԿ)՝ հանդես գալով 28 սպորտաձևերում (ընդհանուր առմամբ՝ 302 մարզական հանդիպում)։
Օլիմպիական խաղերի ընթացքում սահմանվել է աշխարհի 43 և օլիմպիական 132 ռեկորդ։


== Ծանոթագրություններ ==


== Արտաքին հղումներ ==
Պաշտոնական կայք (արխիվացված տարբերակ)
Էջը Միջազգային օլիմպիական կոմիտեի կայքում
Լուչա լիվրե

Լուչա լիվրե (իսպ.՝ lucha libre - ազատ մարտ), պրոֆեսիոնալ ըմբշամարտի (ռեստլինգ) ենթատեսակ, որն սկզբնավորվել և զարգացել է Մեքսիկայում, ինչպես նաև այլ իսպանախոս երկրներում։ Չնայած ներկայումս սույն եզրույթը բացառապես վերաբերում է պրոֆեսիոնալ ըմբշամարտի ենթատեսակին, այն սզբնապես իսպաներեն լեզվում նկարագրել է ազատ ոճի ըմբշամարտը։
Ենթատեսակում մեծ տարածում ունեն դիմակները, սցենարային դեպքերի չափազանց արագ զարգացումները, ինչպես նաև ակրոբատիկ և գերակրոբատիկ հնարքների կիրառումը, որոնցից շատերը ներմուծվել են հյուսիսամերիկյան ռեստլինգում։ Մարզիկների կողմից դիմակների կրումը կազմում է լուչա լիվրեի մշակույթի անբաժանելի մասը։
Ենթատեսակում բավականին տարածված է թիմային ըմբշամարտը։
Լուչա լիվրեով զբաղվող արական սեռի մարզիկները կոչվում են լուչադորներ, իսկ կին մարզիկները՝ լուչադորաներ։


== Արտաքին հղումներ ==
Լուչա վիքի(անգլ.)
«Անհայտ մասերից»՝ մեքսիկական ռեստլինգի մշակույթը Archived 2011-05-21 at the Wayback Machine.(անգլ.)
Ացտեկա մարզադաշտ

Աստեկա մարզադաշտ, (իսպ.՝ Estadio Azteca), ֆուտբոլային մարզադաշտ Մեքսիկայի Մեխիկո քաղաքի Սանտա Ուրսուլա արվարձանում։ 1966 թվականին բացումից ի վեր այն հանդիսանում է Մեքսիկայի ազգային հավաքական Club América-ի պաշտոնական մարզադաշտը։ Տարողությունը՝ 105 000, Մեքսիկայի ամենամեծ և աշխարհի 3-րդ ամենամեծ մարզադաշտն է։ Գտնվում է ծովի մակարդակից 2200 մետր բարձրության վրա։


== Պատմություն ==
Հանդիսանում է աշխարհի ամենահայտնի մարզադաշտը, այստեղ են տեղի ունեցել Ֆիֆայի աշխարհի եզրափակիչ խաղերը։ 1970 թվականի աշխարհի առաջնության ժամանակ Բրազիլիայի ազգային հավաքականը պարտության մատնեց Իտալիայի ազգային հավաքականին 4-1 հաշվով, 1986 թվականի ֆուտբոլի աշխարհի առաջնության ժամանակ Արգենտինայի ազգային հանաքականը հաղթեց Արևմտյան Գերմանիայի ազգային հավաքականին 3-2 հաշվով։ 1986 թվականին այս մարզադաշտում է տեղի ունեցել 1986 թվականի քառորդ եզրափակիչ խաղը Արգենտինայի և Անգլիայի միջև, որտեղ Դիեգո Մարադոնան շահեց "Hand of God goal" և «Դարի գոլ» անվանակարգերը։ Այս մարզադաշտում է նաև տեղի ունեցել «Դարի խաղը», երբ Իտալիան պարտության մատնեց Արևմտյան Գերմանիային 4-3 հաշվով, լրացուցիչ ժամանակի հաշվին 1970 թվականի կիսաեզրափակիչ խաղերում։
Այս մարզադաշտում է տեղի ունեցել նաև ֆուտբոլային և 1968 թ. ամառային օլիմպիական խաղերը։
Ացտեկա անվանումը հարգանքի տուրք է ացտեկներին՝ Մեխիկո քաղաքին թողած ժառանգության համար։ Ացտեկա հեռուստատեսության հետ չշփոթելու համար մարզադաշտը անվանում են նաև Guillermo Cañedo։ Մարզադաշտը կրում է նաև «Սանտա Ուրսուլայի հսկա» մականունը։


== Մուտք ==

Մարզադաշտ կարելի է հասնել Սոչիմիլկո թեթև երկաթուղային գծով (Xochimilco Light Rail), որը Մեխիկոյի մետրոպոլիտենի ընդլայնված գիծ է, սկսվում է մետրո Tasqueña-ից և ավարտվում Xochimilco Light Rail կայարանում։
Խաղերի տոմսեր կարելի է ձեռք բերել մարզադաշտի դիմացի տոմսարկղից, որոնց արժեը կազմում է 100 պեսո։


== Հետաքրքիր փաստեր ==
Մարզադաշտը դրսից բարձր չի երևում, քանի որ փողոցի մակարդակից 9 մետր ցած է գտնվում։
Մարզադաշտն այնպես է կառուցվել, որ արևը խաղահրապարակը անցնի ուղղհայաց՝ առանց որևէ թիմի անհարմարություն պատճառելու։


=== Ռեկորդային այցելուների քանակ ===

Ֆուտբոլ։ 119 853 հանդիսական, Մեքսիկա-Բրազիլիա, ընկերական խաղ, 1968, հուլիսի 7։
Բոքս։ 132 247 հանդիսական, Խուլիո Չավես-Գրեգ Հոգեն, 1993, փետրվարի 20։


== Հուշակոթողներ ==

Մարզադաշտում է գտնվում «Դարի խաղ» (Իտալիա-Արևմտյան Գերմանիա) հուշատախտակը։
Հուշատախտակ կա նաև առաջին գոլ խփողների անունով և գիշերով խաղացած առաջին խաղի համար։


== Ծանոթագրություններ ==


== Արտաքին հղումներ ==
Official Site of the Estadio Azteca Archived 2005-05-26 at the Wayback Machine.
Estadio Azteca stadium picture
Տրոյիցկոյե

Տրոյիցկոյե, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Քուրդ-Քիլավուզ

Քուրդ-Քիլավուզ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ալյանո Տերմե

Ալյանո Տերմե (իսլ.՝ Agliano Terme), քաղաք Իտալիայի Պիեմոնտ մարզի Աստի գավառում։
Բնակչությունը 1685 մարդ (2010 թվականի դեկտեմբերի 31-ի տվյալներով)։ Բնակչության խտությունը 109 մարդ/կմ²։ Փոստային ինդեկս՝ 14041։ Հեռախոսային կոդ՝ 00141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Պաշտոնական էջ


== Ծանոթագրություններ ==
Սուրբ Մարիամ եկեղեցի (Սանկտ Պետերբուրգ)

Սուրբ Մարիամ եկեղեցի (ռուս.՝ Финская церковь Святой Марии), ավետարանչական-լյութերական ուղղության գործող ֆիննական մայր տաճար Սանկտ Պետերբուրգում։ Պատկանում է Ինգրիայի ավետարանչական-լյութերական եկեղեցուն, քաղաքի գլխավոր ֆիննական լյութերական տաճարն է։


== Պաստորներ ==
Կառլ Վիլհելմ Սիրեն (1838 - 1866)
Իոհանն Քրիստիան Էհքվիստ (1866 - 1883)
Գեորգ Վիլհելմ Ռելանդեր (1884 - 1890)
Ադոլֆ Հակկարայնեն (1890 - 1910)
Սելիմ Յալմար Լաուրիկկալա (1923 - 1937)
Միխայիլ Իվանով - ներկա


== Ծանոթագրություններ ==


== Արտաքին հղումներ ==
Князева Е. Е., Соколова Г. Ф. Лютеранские церкви и приходы России XVIII - XX вв. : Литера, 2001. - ISBN 5-89319-048-3. (ռուս.)
Սանկտ Պետերբուրգի Սուրբ Մարիամ եկեղեցի
Սանկտ Պետերբուրգի Սուրբ Մարիամ ֆիննական լյութերական եկեղեցի